สวัสดีค่ะ หนูมีปัญหาเรื่องก้อนเนื้อที่เท้า ซึ่งเป็นตั้งแต่เกิด รวมๆแล้วก็18ปีแล้วค่ะ ก้อนเนื้อมีขนาดที่โตขึ้นเรื่อยๆตามอายุ กดแล้วเจ็บมากๆ มีปัญหาในการใช้ชีวิตประจำวันมากค่ะ ถ้าไปเหยียบก้อนหินจะเจ็บจนขาอ่อนไปเลย และที่ก้อนเนื้อหนูลองลูบๆดูเหมือจะมีมากกว่าหนึ่งก้อน บริเวณหนังที่ด้านๆจะมีก้อนแข็งๆสีดำออกมา พอแคะออกมาจะเป็นก้อนแข็งเหมือนก้อนหิน แต่ถ้ามันไม่แข็งมันจะเป็นเหมือนถุงเลือดเล็กๆ เจาะแล้วมีเลือดออกมาค่ะ หนูทรมานมากๆ อยากปรึกษาคุณว่าหนูควรทำอย่างไรคะ และก้อนเนื้อที่หนูเป็นอยู่มันอันตรายไหม และจะมีโอกาสหายขาดไหมคะ ขอบสำหรับคำตอบค่ะปล.เป็นที่ฝ่าเท้าข้างขวาค่ะ
สวัสดีค่ะ การมีก้อนเนื้อที่เท้า โตขึ้นเรื่อยๆตามตัวนั้น อาจจะมีสาเหตุมาจาก ก้อนเนื้องอกของหลอดเลือดที่เท้า ซึ่งเป็นไปได้มากที่สุดจากที่กล่าวมา สาเหตุอื่นๆเช่น ก้อนไขมัน เส้นเลือดขอด ผิวหนังอักเสบ การติดเชื้ออื่นๆที่ผิวหนังเช่นหูด การติดเชื้อราในผิวหนังชั้นลึก แต่ก็ไม่ควรมีมาตั้งแต่เกิดในกลุ่มโรคติดเชื้อเหล่านี้เบื้องต้นไม่ไปบีบหรือแกะเกาก้อนดังกล่าวบ่อยๆ ใช้น้ำเปล่าสะอาดล้างเบาๆภายนอก ระวังการลงน้ำหนักมากๆหรือการกระแทกโดยตรง หากเป็นก้อนที่มีมาแต่เด็กไม่ยุบไป โตตามตัว นึกถึงว่าจะเป็นกลุ่มเนื้อร้ายได้น้อย แต่หากไม่สบายใจ อยากทราบว่าเป็นอะไร หรือผ่าตัดเอาออกถ้าทำได้ ควรไปพบแพทย์เพื่อตรวจร่างกายจริงต่อไป